LT
2022 12 5
Europos Sąjungos oficialusis leidinys
C 463/21
2022 m. spalio 21 d. pareikštas ieškinys byloje Europos Komisija / Slovakijos Respublika (Byla C-668/22) (2022/C 463/28) Proceso kalba: slovakų Šalys Ieškovė: Europos Komisija, atstovaujama B. Sasinowska, G. Wilms, R. Lindenthal Atsakovė: Slovakijos Respublika Ieškovės reikalavimai — konstatuoti, kad nepriėmusi nuostatų, būtinų įgyvendinti 2009 m. sausio 16 d.
Komisijos reglamentą (EB) Nr. 29/2009 (1), nustatantį bendro Europos dangus duomenų ryšio paslaugų reikalavimus, Slovakijos Respublika neįvykdė įsipareigojimų pagal ESS 4 straipsnio 3 dalį, siejamą su Komisijos reglamento (ES) Nr. 29/2009 3 straipsnio 1 dalimi; — priteisti iš Slovakijos Respublikos bylinėjimosi išlaidas.
Ieškinio pagrindai ir pagrindiniai argumentai Pagal Reglamento (EB) Nr. 29/2009 3 straipsnio 1 dalį ATS teikėjai užtikrina, kad šio reglamento 1 straipsnio 3 dalyje nurodytoje oro erdvėje oro eismo paslaugas teikiančios ATS tarnybos galėtų teikti ir valdyti šio reglamento II priede nustatytas duomenų ryšio paslaugas.
II priede apibrėžtos duomenų paslaugos yra: duomenų perdavimo ryšio užmezgimo funkcija (DLIC), ATC ryšio valdymo paslauga, ATC leidimų ir informacijos paslauga bei ATC mikrofonų patikrinimo paslauga.
Pažeidžiant Reglamento (EB) Nr. 29/2009 3 straipsnio 1 dalį, Slovakijos Respublikos įgaliotas ATS teikėjas neužtikrino, kad ATS tarnybos galėtų teikti ir valdyti šio reglamento II priede nustatytas duomenų ryšio paslaugas.
Iki pagrįstoje nuomonėje nustatyto termino pabaigos Slovakijos Respublika nesiėmė priemonių, kaip numatyta ES Sutarties 4 straipsnio 3 dalyje, būtinų tam, kad jos įgaliotas ATS teikėjas įvykdytų Reglamento (EB) Nr. 29/2009 3 straipsnio 1 dalyje nustatytus reikalavimus.
(1)
OL L 13, 2009, p. 3.